CELEX: 62010CA0214
Language: et
Date: 2011-11-22 00:00:00
Title: Kohtuasi C-214/10: Euroopa Kohtu (suurkoda) 22. novembri 2011 . aasta otsus (Landesarbeitsgericht Hamm’i (Saksamaa) eelotsusetaotlus) — KHS AG versus Winfried Schulte (Tööaja korraldus — Direktiiv 2003/88/EÜ — Õigus tasustatud põhipuhkusele — Haiguse tõttu kasutamata jäänud õiguse tasustatud põhipuhkusele aegumine pärast siseriiklikes õigusaktides ette nähtud tähtaja möödumist)

28.1.2012   
            
            
               ET
            
            
               Euroopa Liidu Teataja
            
            
               C 25/8
            
         
      Euroopa Kohtu (suurkoda) 22. novembri 2011. aasta otsus (Landesarbeitsgericht Hamm’i (Saksamaa) eelotsusetaotlus) — KHS AG versus Winfried Schulte
      (Kohtuasi C-214/10) (1)
      
      (Tööaja korraldus - Direktiiv 2003/88/EÜ - Õigus tasustatud põhipuhkusele - Haiguse tõttu kasutamata jäänud õiguse tasustatud põhipuhkusele aegumine pärast siseriiklikes õigusaktides ette nähtud tähtaja möödumist)
      (2012/C 25/13)
      Kohtumenetluse keel: saksa
      
         Eelotsusetaotluse esitanud kohus
      
      Landesarbeitsgericht Hamm
      
         Põhikohtuasja pooled
      
      
         Apellatsioonkaebuse esitaja: KHS AG
      
         Vastustaja: Winfried Schulte
      
         Ese
      
      Eelotsusetaotlus — Landesarbeitsgericht Hamm — Euroopa Parlamendi ja nõukogu 4. novembri 2003. aasta direktiivi 2003/88/EÜ tööaja korralduse teatavate aspektide kohta (ELT L 299, lk 9; ELT eriväljaanne 05/04, lk 381) artikli 7 lõike 1 tõlgendamine — Töötaja õigus saada hüvitist kasutamata jäänud tasustatud põhipuhkuse eest, kui töötaja ei saanud haiguspuhkusel viibimise tõttu kasutada oma õigust tasustatud põhipuhkusele asjaomasel puhkuseaastal ning kui tema töövõimetus kestis mitu aastat kuni töösuhte lõppemiseni — Kollektiivleping, mille kohaselt on kasutamata jäänud tasustatud põhipuhkuse eest hüvitise maksmine lubatud üksnes töösuhte lõppemisel ning õigus haiguse tõttu kasutamata jäänud tasustatud põhipuhkusele aegub 15 kuud pärast puhkuseaasta lõppu
      
         Resolutsioon
      
      Euroopa Parlamendi ja nõukogu 4. novembri 2003. aasta direktiivi 2003/88/EÜ tööaja korralduse teatavate aspektide kohta artikli 7 lõiget 1 tuleb tõlgendada nii, et sellega ei ole vastuolus sellised siseriiklikud õigusnormid või tavad nagu kollektiivlepingud, mis piiravad 15-kuulise puhkuse üleviimise tähtaja abil, mille möödumisel töötaja õigus tasustatud põhipuhkusele aegub, töötaja, kes on olnud töövõimetu mitme järjestikuse puhkuseaasta jooksul, võimalust koguda õigusi sellisele puhkusele.
      
         (1)  ELT C 234, 28.8.2010.